
Sørlandsparken rideklubb er en sportsklubb. Årsplanen skal danne utgangspunktet for den videre satsing og talentutvikling innen aktivitet og konkurranseidrett i Sørlandsparken rideklubb.  Planen utarbeides av styret og behandles av årsmøtet i klubben. 
Visjon 
”Vi skal ha det gøy, trene bra og utvikle oss best.” 
Formål 
Formålet med årsplanen er å utvikle et program som: 
·  Bidrar til å øke rekrutteringen til sporten
·  Generelt hever nivået i konkurransegrenene 
·  Forbereder og utdanner rytterne med tanke på konkurranseidrett
·  Tilrettelegger for sportslig måloppnåelse 
Verdikoden - RASK
Vi ønsker å gjøre NRyFs verdier til våre.  Vi vil opprettholde og videreutvikle vårt gode omdømme. Derfor har vi fokus på

· Rytterglede
· Hestevelferd
For å hjelpe oss selv til å etterleve våre verdier, har Forbundsstyret vedtatt verdikoden “RASK”.  “RASK” står for:

Respekt overfor hesten, utøveren, organisasjonen
Ansvarlighet overfor hesten, utøveren, organisasjonen
Sikkerhet overfor hesten, utøveren, organisasjonen
Kunnskap om hesten, utøveren, organisasjonen
  
RASK er ment som en veileder for å skape et inkluderende, høflig og vennlig miljø.
RASK handler om antidoping. RASK innebærer at vi snakker med hverandre og ikke om hverandre. RASK handler om å utøve sporten på hestens premisser, om å ivareta god hestevelferd i enhver sammenheng. Vi er alle opptatt av at ryttersporten skal ha et godt omdømme.   Å ha med seg rytterglede, hestevelferd og RASK i hverdagen, hjelper hver og en av oss til å passe på omdømmet vårt; spesielt når man gjør det med begeistring og entusiasme.
 

Normer for konkurranseidretten
· Sikkerhet og hestevelferd skal settes først 
· Ryttere skal opptre som gode forbilder for yngre utøvere 
· Resultatene skal skapes på en sosial og samfunnsmessig forsvarlig måte
· Det skal ikke brukes farlige/forbudte stoffer (doping) for å oppnå bedre resultater 
· Utdannelsen av hest skal skje på forsvarlig måte og NRYFs etiske regler for omgang med hest skal overholdes. 
· Horsemanship: Ryttere skal sette hesten først i h.h.t code of conduct. Direkte avstraffelse av hest skal ikke forekomme. 
· Lojalitet og lagånd: Rytter skal være lojal mot systemet og sine klubbkamerater. Motarbeidelse og intriger svekker utviklingen for alle parter og for sporten. 
· Kommunikasjon: Rytter, foreldre, trenere og ledere skal ha en åpen kommunikasjon og informere hverandre. Dette innebærer også at hver rytter selv er ansvarlig for å holde seg informert og informerer sin trener. 
· Rytter skal holde seg selv og sin hest i fysisk god form. Det skal legges vekt på riktig kosthold for hest og rytter. Det skal holdes jevnlig veterinær oppfølging på hesten. 
· Man skal streve etter en sportslig opptreden og fair play 
· For ryttere under 18 år gjelder ansvarlig person som den ansvarlige
Sportslige mål og aktiviteter for 2018:
Sprang
Klubben vil styrke  de deltakere som ønsker å satse internasjonalt og også øke rekrutteringen fra rideskolen og future riders.
Sportslige mål sprang:  
· 7til 8 ryttere fordelt på hest og ponnier til landsmesterskapet.
· 4-5 ryttere til NM 
· 3 lag til norgesserien  og gjerne ett lag til finalen i Bergen
· Mange deltakere til alle nivåer i SM 
· 4-5 ryttere med i Baltic
· Vi satser også på å få 3 ryttere på internasjonale stevner
· Vi vil også prøve å få med flere rideskoleelever på stevner  

Vi har hatt flere ryttere i aksjon på AEG med mange flotte runder allerede i 2018.

Dressur
Det var noe utskifting blant startende dressurekvipasjer fra klubben i 2017. De fleste sportslige mål fra fjorårets plan ble nådd.  Flere ryttere har fått nye hester og det er stor treningsaktivitet i dressur. Hovedmålet for 2018 er å få flere stabile og ut på konkurransebanen også på den nasjonale arena
Sportslige mål - dressur:  
· Bred stevnedeltagelse av klubbens rytter, 200 starter herav 70 starter på L/E stevne 
· 10 nye ryttere til start på lokale dressurstevner.
· 5 ekvipasjer går opp et klassenivå
· Deltagelse med lag og individuell deltagelse på alle individuelle nivå i SM
· 3 individuelle medaljer herav et gull i SM
· Medalje i lagkonkurransen i SM 
· 2 deltagere i NM dressur begge videre til finalen
· Minimum 2 deltagere i Landsmesterskap dressur 
· 2 deltagere i internasjonale stevner 


Kjøring
Klubben ønsker å legge til rette for bredden i hestesporten.  Klubben ønsker derfor også å støtte den gryende aktiviteten som er innen kjøring, distanse og feltritt.  Det ble arrangert kjørestevne i klubbens regi sommeren 2017 og det er planlagt et stevne igjen i 2018.
Stevneaktivitet, egne stevner 
Stevneaktivitet er viktig for sportslig utvikling og for økonomien i både klubb og for Epona. Klubben har fullt ansvar for UK og D-stevnene. Klubben er også arrangør av L og E stevnene, men ihht avtale har Epona stevneledelsen og den økonomiske risikoen.  Klubben bidrar med dugnadspersonell og får en risikofri andel av omsetningen. 
Det er planlagt en rekke stevner i 2018.   På terminlisten er det det meldt inn 7 dressurstevner, herav et FEI stevne og 3 på L/E nivå. Alle dressurstevner har med FH klasser.  Det er satt opp 7 sprangstevner hvorav 2 på L/E nivå og et FEI stevne.  FEI stevne i dressur skal holdes på Epona i mai. Da blir det også nordisk baltisk mesterskap for senior og FH. Det skal avholdes Baltic cup i sprang i september. Det planlegges med et D stevne i kjøring i juni. Det blir også holdt mindre klubbstevner i sprang og dressur som avslutning på weekendkurs på Epona.

Mål stevneaktivitet
· 2000 starter på klubbens stevner, herav 1200 startende i sprang og 800 i dressur.  Totalt 400 startende på UK/D stevne nivå.
· Gode økonomisk og profesjonelt godt gjennomførte stevner med ekstra fokus på  Baltic  og FEI stevne i dressur 
· Fornøyde og stolte deltagere, teknisk personell, sponsorer, dugnadsarbeidere og arrangørklubb

Treninger
Høye sportslige mål krever god trener. Epona og Sørlandsparken rideklubb har meget kvalifiserte trenere innen både sprang og dressur 
Det er faste ukentlige treninger med 
· Allan Skov innen dressur og sprang
· Marina Marki Drivenes, sprang
· Trond Clemmentsen, sprang
· Svanhild Breive, Future riders sprang og dressur
Siv Morberg holder månedlige dressurtreninger og det inviteres jevnlig også andre gjestetrenere. 
Dette ansees å være en god plattform for å nå sportslige mål. Klubben ønsker videre samarbeid med alle disse.
Det legges også til rette for å holde banetreninger i sprang og programtrening i dressur.
Rekruttering til konkurranseidretten
Klubben hadde 85 ryttere til start i 2017. Klubben vil i samarbeid med Epona og rideskolen fortsatt legge til rette for rekruttering til konkurranseidretten. 
· Alle rideskoleryttere skal få tilbud om å delta på informasjonsmøte med klubben.
· Det arrangeres grønt kort kurs i løpet av året. 
· På alle D og UK stevner skal de laveste klassene settes opp.
· Det arrangeres mindre klubbstevner som del av weekendkurs på Epona
Mål:   
· Alle klubbens rideskoleryttere som ønsker å starte på et stevne skal få mulighet til dette i løpet av 2018.
· To ryttere fra klubben deltar i Ferd rideskolecup på AEG i 2018 dersom den arrangeres igjen
· 90 egne ryttere ut i konkurranser i 2018.


Teknisk personell
Det er fortsatt behov for utdanning av teknisk personell. Særlig er behovet for høyere autoriserte dressurdommere stort i kretsen. Vi fikk en ny DDII i 2016. Klubben ønsker generelt å støtte og oppmuntre til utdannelse av teknisk personell, dommere, stewarder og banebyggere. 
Andre klubbaktiviteter 
Styret vil forsøke å legge til rette for medlemsmøter, kurs og aktiviteter som kan være av interesse for bredden av våre medlemmer. Forslag til medlemsaktiviteter kan være banetrening, gymkhana, filmkveld, ulike kurs , foredrag eller rene sosiale aktiviteter.
Medlemmene oppfordres til å komme med ideer og innspill. Klubben står gjerne som ansvarlig arrangør, men styret er avhengig av at også andre medlemmer kan stille opp som  ansvarlig for administrasjon og  gjennomføring. 

Ungdomskomite
Opprettelse av ungdomskomiteen har vært et svært positivt bidrag til det sosiale miljøet og samhold i klubben.  Komiteen består av 4 medlemmer i alderen 15-25 år. Komiteen får 10 000 kr til sin disposisjon. Ungdomskomiteen arrangerer aktiviteter for ungdom med særlig fokus på det sosiale samholdet og miljøet. Leder av ungdomskomiteen har møterett i styret.
Komiteen har en innholdsrik plan for 2018. Det blir gymkhana-konkurranse rundt påsketider, en sommeravslutning, halloweenbanetrening og juleavslutning. Detaljene er ikke ferdige og ting kan endre seg.  Og innspill til noe av det som er planlagt, eller til andre ting er alltid ønskelig!


Økonomisk prioritering og støtte til medlemmene
Det legges opp til støtte både til elite og breddeidrett. Det budsjetteres ihht vedtatte satser i matrisen nedenfor.

	Rytterstøtte gis til ryttere som representerer Sørlandsparken rideklubb. Følgende regler gjelder for søknad og rytterstøtte:
· Søknad sendes til klubbens mailadresse.  sorlandsparkenrideklubb@gmail.com . Husk å beskrive hva søknaden gjelder og oppgi kontonr.
· Maks ramme for støtte etter søknad i 2018 er kr 70 000,- 
· Styret behandler søknader to ganger i året.  
· Søknadsfrister  1. halvår 15. 6.   /    2. halvår - 15.12
· Dersom totalt søkt støtte overstiger rammen på 70 000,- vil utbetalingssatsene i andre søknadsrunde reduseres tilsvarende
· Maks rytterstøtte etter søknad er pr rytter i 2018 er satt til kr 5 000,- første året de er medlem og kr 7 000,- for ryttere som har vært medlem lenger
· *) Med "meetingsstevner" skal det forstås stevner på bortebane med oppstalling, samt stevner med oppstalling på hjemmebane der direkte kostnader overstiger startavgift. Gjelder D/L/E/FEI stevner
· Støtten kan aldri overstige rytterens egne kostnad til stevne.
· Forutsetning for å søke støtte etter søknad er å ha vært medlem av klubben fra før årsskiftet 2017/2018
· Ordningen gjelder for 2018 og vil bli evaluert før neste årsmøte.
Det er forventet at ryttere som får støtte er gode forbilder og bidrar ekstra mye på dugnad på klubbens stevner.

	


Forøvrig ønsker styret å prioritere midler til felles aktiviteter knyttet til medlemskurs og ungdomskvelder, og sosial aktivitet etter dugnadsinnsats. Det er satt av midler til kurs og videreutdanning av teknisk personell. Det skal anskaffes kjegler til kjøring og bokstaver til den 3. dressurrailen.  Klubben har over flere år opparbeidet en god økonomi.  Det er budsjettert med underskudd i 2018. 

Budsjettert støtte til klubbens medlemmer for 2018

Stevne Maks/rytter Startkontigent Merknad

NM og HM 1 500 kr           Støtte etter søknad 

NM lag - kr               1 000 kr              Startkontigent

Landsmesterskap 1 500 kr           Støtte etter søknad 

Nordisk mesterskap 1 500 kr           Støtte etter søknad 

Internasjonale stevner 1 500 kr           - kr                  Støtte etter søknad 

Norgesserien lag - kr               4 000 kr              Startkontigent

SM lag - kr               2 500 kr              Startkontigent

SM individuell 300 kr                 Startkontingent

"Meetingstevner" *) 1 000 kr           Støtte etter søknad 

Klubbstevne med KM Startkontigent og leie av skolehest

